recursal/SuperWikiNEXT-32B huggingface dataset:
Prizorgo de urĝe traktenda paciento hejme.
Urĝeca medicino surloke post plurpersona akcidento.
**Urĝeca medicino** estas specialiga subfako de medicino, kiu traktas la diagnozadon kaj terapion de urĝe traktendaj pacientoj. Ĝi ampleksas la "ĉenon pri savado" de la unua helpo (sukurado) ĝis ampleksa medicina trakto en intensaj stacioj kaj operaciejoj de hospitaloj. Temas pri inter-disciplina tereno de medicino, kiu kunlaborigas kuracistojn de la fakoj interna medicino, kirurgio, neŭrologio kaj anestezologio. Aparte per la termino oni nomumas la intensan medicinan trakton de vivdanĝerigitaj pacientoj **antaŭ** ilia alveno en hospitalo, do en la loko kie la fato trafis la homojn aŭ en medicina veturilo survoje al hospitalo. Povas temi pri individua akcidento, aŭ pri katastrofo kiu samtempe dangerigis la vivon de multaj homoj.

Historio de urĝeca medicino
---------------------------

Vivteno de homo dum la mezepoko pro juraj kaj religiaj leĝoj konsideriĝis sorĉaĵo, ĉar malhelpo al la disvolviĝo de la "volo de dio". Nur dum la epoko de renesanco tio ŝanĝiĝis. La medicinisto *Andreas Vesalius* dum la jaro 1543 sukcesis pri grava eksperimento, kiu pruvis la gravecon de spirado: pro artefarita spirigado pretervivis porko kun tranĉita traĥeo kaj torako. Tamen oni tiuepoke ne multe atentis liajn esplorojn. Unua mejloŝtono dum la jaro 1740 estis leĝo de la franca reĝo Ludoviko la 15-a pri "la neceso kaj la metodoj de revivigo kaj la respondeco pri la revivigo kaj la ekipo kun aparatoj por urĝeca medicino". Ene de malmultaj jaroj en preskaŭ ĉiuj eŭropaj ŝtatoj ekestis similaj leĝoj. Dum la jaro 1744 medicina societo en Britio propagandis la artefaritan spirigon de vivdanĝerigitaj pacientoj, kaj dum 1788 la brita *Charles Kite* († 1811) postulis aldonan elektran stimulon de la koro. La germana kuracisto *Jacob Ackermann* en 1804 ekkonis la fundamentan gravecon de oksigeno por la homa spirado. Dum 1908 kadre de la unua "internacia kongreso por urĝeca medicino" en Frankfurto-ĉe-Majno la medicina disciplino nomatis "speciala scienco", kiu necesigus apartan edukon de la kuracistoj. Dum 1947 kuracistoj unuafoje raportis pri la sukcesa revivigo de 14-jara knabo pere de elektra stimulo de ne plu batanta koro. Dum la dua duono de la 20-a jarcento ĉie en la industriaj ŝtatoj kreiĝis retoj de stacioj por urĝecaj medicinaj veturiloj, kaj ekfunkciis ankaŭ tiuspecaj helikopteroj.

* Kategorio Urĝeca medicino en la Vikimedia Komunejo (Multrimedaj datumoj)

  

|  |  |
| --- | --- |
|   | Bonvolu atenti la konsilon rilate al artikoloj pri medicinaj temoj! |
**Wilhelm Christian Gottfried HERDER**, ekde 1802 **von Herder**  (naskiĝinta la 28-an de aŭgusto 1774 en Bückeburg, mortinta la 11-an de majo 1806 en Vajmaro) estis germana medicinisto.

Vivo
----

La plej maljuna filo de Johann Gottfried Herder kaj Maria Karoline Flachsland studis en Jena medicinon kie Johann Christian Stark estis la disertaĵa prizorganto. Doktoriĝo venis en 1796, Herder ricevis propran laborejon en Vajmaro kaj iĝis en 1800 provinca ĉefakuŝisto kaj en 1805 kortega medicinisto. Kune kun Wilhelm Ernst Christian Huschke li verkis la sekco-raporton pri la kadavro de Friedrich Schiller. Pro tio lia nomo ĝis hodiaŭ konatas. Rimarkindas ke li flegis la patron dum la tuj antaŭmortaj tagoj kaj postmorte faris la samon kiel ĉe Schiller.

Herder skribis *Zur Erweiterung der Geburtshilfe* (Leipzig 1803) engaĝiĝante en la eldonado de la patraj verkoj kune kun la patrino Maria Karoline Flachsland. Li edziĝis en 1797 al fratino de la 1779 en Vajmaro naskiĝinta aktoro kaj teatrejestro Johann Heinrich Christian Schmidt, Maria Henrietta Carolina (1775–1837). Herder mortis pro tifo post kiam li mem estis fleginta multajn vajmaranojn.

La Herder-oj havis amikajn kontaktojn al la juristo Christian Gottlob Voigt la pli juna, filo de ministro Christian Gottlob von Voigt. En 1811 vidvino Herder edziniĝis al Christian Gottlob Voigt (la pli juna); li kaptitis en 1813 de la francoj kaj mortis post liberiĝo pro febro.

Referencoj
----------

1. ↑  paĝo 308 ĉe Caroline Jagemann: *Selbstinszenierungen im klassischen Weimar*, legebla ero ĉe Google Books
2. ↑   Arkivita kopio. Arkivita el la originalo je 2018-01-19. Alirita 2021-08-22.
3. ↑  Kp.: *Erinnerungen eines weimarischen Veteranen aus dem geselligen literarischen und Theaterleben.* Verlag F. A. Brockhaus, Leipzig, 1856, p. 9, ĉe Google Books
4. ↑  Leo von Seckendorf: Korrespondenzen der Goethezeit, Edition und Kommentar, Bd. I: Text, eldonis Michael Grus, Berlin-Boston, p. 867, nr. 207: Karl August Böttiger, Dresden, 16. Mai 1806.
5. ↑  *Brieftexte*, registro p. 691 ĉe Google Books
6. ↑  Geedzeco kaj morto de la filo de Voigt ĉe: *Goethes Briefe an C. G. von Voigt*, 1968, p. 99–103 ĉe Google Books

|  |  |
| --- | --- |
| Bibliotekoj | * PeEnEo: 735783
* GND: 116732385
* VIAF: 27830334
* ISNI: 0000 0001 0882 6673
* SUDOC: 107963612
 |
**Laia COSTA Bertrán** (Barcelono, 18a de februaro 1985) estas hispana aktorino de kino kaj televido, famiĝinta per sia protagonista rolo en la germana filmo *Victoria* (2015), pro kiu ŝi ricevis nombrajn premiojn. Ŝi partoprenis en filmoj en Hispanio, Germanio, Rusio, Argentino, Britio kaj Usono.

Kariero
-------

En 2011 ŝi ludis fiksan rolon en la televida serio de Antena 3 *Bandolera*, en kiu ŝi ludis la rolon de Inés dum unu jaro. Ŝi revenis al televido per protagonista rolo en la serio de TV3 *Pulseras Rojas*, en kiu ŝi ludis la rolon de Rym en la dua sezono de la serio.​ Poste ŝi estis unu de la ĉefaj aktrinoj en la fantasta serio de Antena 3 *Cuéntame un cuento*.​

En 2015 ŝi estis protagonisto de la trilero *Victoria* de la germana reĝisoro Sebastian Schipper, filmita en reala tempo, per kiu ŝi kandidatis en la *European Film Awards*, iĝis la unua eksterlanda aktorino kiu ricevis premion Lola kaj ricevis la Premiojn Gaudí kaj Sant Jordi. Inter 2015 kaj 2016 ŝi formis parton de *Cites* de TV3 kaj *Carlos, Rey emperador* de Televisión Española en kiuj ŝi ludis la rolojn de Paula kaj María de Austria respektive.​ ​ 

En 2022, ŝi revenis al Internacia Kinfestivalo de Berlino por la premiero de *Cinco lobitos* de la reĝisorino Alauda Ruiz de Azúa, kiu en la Festivalo de Malago en marto samjare estis ege sukcesa kaj ŝi kunricevis la Arĝentan *Biznaga* kun Susi Sánchez. Pro tiu rolo de Amaia, juna patrino, ŝi ricevis la Goya-premion al la plej bona protagonista aktorino,​ la Premion Platino,​ la Premion Feroz, la Premion Forqué ktp.

Filmoj
------

| Jaro | Titolo | Rolulo | Reĝisoro | Notoj |
| --- | --- | --- | --- | --- |
| 2012 | *Tengo ganas de ti* | Serpentulino | Fernando González Molina |  |
| 2013 | *Y otro año, perdices* | Claudia | Marta Díaz de Lope | Kurto |
| 2014 | *Fort Ross* | Lucía | Yuriy Moroz |  |
| *Razones* | Luna | Oriol Cuadern | Kurto |
| 2015 | *Victoria* | Victoria | Sebastian Schipper |  |
| *Palmeras en la nieve* | Daniela | Fernando González Molina |  |
| *No me quites* | Laura | Laura Jou | Kurto |
| 2016 | *Las pequeñas cosas* | Laia | Alberto Rodríguez | Kurto |
| 2017 | *Newness* | Gabi | Drake Doremus |  |
| *Nieve negra* | Laura | Martín Hodara |  |
| 2018 | *Only You* | Elena | Harry Wootliff |  |
| *Life Itself* | Isabel | Dan Fogelman |  |
| *Duck Butter* | Sergio | Miguel Arteta |  |
| *Piercing* | Mona | Nicolas Pesce |  |
| *Maine* | Bluebird | Matthew Brown |  |
| 2022 | *Cinco lobitos* | Amaia | Alauda Ruiz de Azúa |  |
| 2023 | Els encantats | Irene | Elena Trapé |  |
| *Un amor* | Nat | Isabel Coixet |  |
| *El maestro que prometió el mar* | Ariadna | Patricia Font |  |
|
Pri la komunumo
---------------

**Ulmiz** (prononcu *ulmic*, en la franca lingvo **Ormey**) estas komunumo en la Lagodistrikto en Kantono Friburgo, Svislando. Ĝi havis 420 loĝantojn je la 31-a de decembro 2010.

Geografio
---------

Ulmiz situas en la friburga Lagodistrikto, proksimume 7 kilometrojn oriente de la distriktĉefurbo Morato en valkaldrono de la rojo Biberen. Al la komunumo apartenas la norda parto de la vilaĝeto Chäppelimatt kaj diversaj izolitaj bienoj.

La teritorio de la komunumo etendiĝas sur areo de 2,83 km², de kiuj 25,9% estas kovritaj de arbaro, 67,5% servas por agrikulturo kaj 6,6% por setlado.

Najbaraj komunumoj
------------------

La komunumo Ulmiz limas en nordo al Gempenach, en nordoriento al Ferenbalm (BE), en sudoriento al Kriechenwil (BE), en sudo al Gurmels, en sudokcidento al la Ŝtata Arbaro Galm, kaj en nordokcidento al Lurtigen.

Trafiko
-------

Ulmiz situas flanke de la gravaj trafikvojoj. Ĝi atingeblas pere de flankaj vojoj, kiuj ĝin konektas kun la najbaraj komunumoj kaj la kantona ĉefvojo n-ro 1, kiu pasas norde de Ulmiz tra Gempenach. La plej proksima alveturejo al la svisa aŭtovojo A1 situas proksimume 7 kilometrojn nordokcicdente apud Kerzers.

Historio
--------

La unua dokumenta mencio de Ulmiz datiĝas el la jaro 1200 kiel *Hulmeis*. Ulmiz apartenis al la Senjorujo Morato kaj kun ĝi fariĝis en la jaro 1475 komuna havaĵo de Friburgo kaj Berno. En la jaro 1591 granda parto de la vilaĝo detruiĝis de inscendio. Post la fino de la Helveta Respubliko en la jaro 1803 Ulmiz estis definitive atribuita al la Kantono Friburgo kaj surbaze de la nova konstitucio de 1848 atribuita al la Lagodistrikto.

Notoj kaj referencoj
--------------------

1. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
2. ↑  Fonto: *Hans Herren*: *Ulmiz* en *Historia Leksikono de Svislando* (2011-05-05)

Eksteraj ligiloj
----------------

* Oficiala retejo de la komunumo Ulmiz

* **Vidu ankaŭ en la Vikimedia Komunejo la kategorion Ulmiz** – (Kolekto de bildoj kaj plurmediaj dosieroj)

Bildoj
------

* Vilaĝeniro de ChäppelimattVilaĝeniro de Chäppelimatt
* Faktrabdomo en la vilaĝocentro de UlmitzFaktrabdomo en la vilaĝocentro de Ulmitz
* Malnovaj domoj en la centro de UlmitzMalnovaj domoj en la centro de Ulmitz

  


|  |  |  |  |
| --- | --- | --- | --- |
| 

| v • d • rKomunumoj de la Lagodistrikto |
| --- |
| Barberêche • Bas-Vully • Büchslen • Courgevaux • Courlevon • Courtepin • Cressier • Fräschels • Galmiz • Gempenach • Greng • Gurmels • Haut-Vully • Jeuss • Kerzers • Kleinbösingen • Lurtigen • Meyriez • Misery-Courtion • Muntelier • Morato • Ried ĉe Kerzers • Salvenach • Ulmiz • Villarepos • Wallenried |  |

 |
La **Usona Instituto de Elektraj Inĝenieroj** aŭ en angla *American Institute of Electrical Engineers* (*AIEE*) estis uson-bazita organizo de elektrinĝenieroj kiu ekzistis el 1884 al 1962. La 1-an de januaro 1963, ĝi merĝis kun la Instituto de Radioinĝenieroj (IRE) por formi la Institute of Electrical and Electronics Engineers (IEEE).

Historio
--------

La fondintoj en 1884 de la Usona Instituto de Elektraj Inĝenieroj (AIEE) estis kelkaj el plej elstaraj inventistoj kaj plinovigistoj en la tiam nova fako de elektrinĝenieriko, inter kiuj Nikola Tesla, Thomas Alva Edison, Elihu Thomson, Edwin J. Houston, kaj Edward Weston.

Integro kaj evoluo
------------------

La AIEE kaj la IRE integriĝis en 1963 por formi la Institute of Electrical and Electronics Engineers (IEEE), por iĝi la plej granda teknika societo de la mondo.

Referencoj
----------

Literaturo
----------

* IEEE, retejo de Newlife International Arkivigite je 2010-10-12 per la retarkivo Wayback Machine.

* Kategorio Usona Instituto de Elektraj Inĝenieroj en la Vikimedia Komunejo (Multrimedaj datumoj)
**Dawson's Creek** estas usona televidserio elsendata inter la jaroj 1998 kaj 2003, de la populara ĉeno Warner. La televidserio rakontas pri la vivo de kvar geknaboj kiuj loĝas en la fikcia marvilaĝo Capeside, en la ŝtato Masaĉuseco. Ĝi ankaŭ montras la evoluon de iliaj turbulentaj vivoj, ekde la unuaj jaroj en la gimnazio ĝis la universitato, ampleksigante al ĉiaj dramoj kaj adoleskaj problemoj.

Kevin Williamson (*kreinto de la origina teksto*) estas la kreinto de la televidserio, en kiu videblas parto de lia vivo kiam junulo, ĉefe en la figuro de la ĉefrolulo. La televidserio konsistas el 6 televidsezonoj kaj "spin-off" el nur ses ĉapitroj.

Roluloj
-------

En la serio ĉefrolas 4 geknaboj en la komenco, Dawson Leery (James Van Der Beek), Pacey J. Witter (Joshua Jackson), Jennifer "Jen" Lindley (Michelle Williams), kaj Josephine Lynn "Joey" Potter (Katie Holmes); al kiuj poste aldoniĝis en la dua sezono Jack McPhee (Kerr Smith) kaj lia fratino "Andie" McPhee (Meredith Monroe) kaj Audrey Liddell (Busy Philipps) en la kvina.

La serio ankaŭ havis grandajn sekundarajn geaktorojn kiuj rolis kiel familianoj kaj geamikoj kiuj eventuale aperis en la epizodoj: Evelyn 'Grams' Ryan (Mary Beth Peil), avino de Jen, Gale Leery (Mary-Margaret Humes), Patrino de Dawson, Mitch Leery (John Wesley Shipp), patro de Dawson, Bessie Potter (Nina Repeta) fratino de Joey, aŭ Doug Witter (Dylan Neal), frato de Pacey inter aliaj.

Eksteraj ligiloj
----------------

* Oficiala Retpaĝo
**Uljma,** serbe **Уљма,** hungare **Homokszil** [homoksil] estas vilaĝo en Serbio en aŭtonomio Vojvodino, en distrikto **Suda** Banato en municipo de Versec.

Uljma situas en la mapo en la verda municipo
Municipo de Versec
Preĝejo de Uljma

Bazaj informoj
--------------

* 45° 22′ 08″ N 21° 09′ 22″ O﻿ / ﻿45.36889 °N, 21.15611 °O﻿ / 45.36889; 21.15611 (mapo)Koordinatoj: 45° 22′ 08″ N 21° 09′ 22″ O﻿ / ﻿45.36889 °N, 21.15611 °O﻿ / 45.36889; 21.15611 (mapo)
* Areo: 63  km²
* Alto super marnivelo: 89 m
* Loĝantaro: 3590
* Poŝtkodo: 26330
* Telefonprefikso: +381 13
* Aŭtokodo: VŠ

Historio
--------

La loko estis loĝata jam dum la bronzepoko. Post dominado de turkoj la loko ne estis loĝata. La unua mencio devenis el 1713. Ĝis Traktato de Trianon Homokszil apartenis al Hungara reĝlando, poste al Reĝlando de serboj, kroatoj kaj slovenoj, depost 1928 al Jugoslavio, ekde 2006 kiel Serbio. En 1941 la germana armeo okupis la vilaĝon ĝis 1944. En 2002 loĝis en Uljma 3598 homoj, (2987 serboj (83 %), 400 rumanoj, 23 hungaroj, 10 kroatoj kaj aliaj).

Vidindaĵoj
----------

* ortodoksa preĝejo de 1858

Vidu ankaŭ
----------

* Strukturo de Vojvodino

* Kategorio Uljma en la Vikimedia Komunejo (Multrimedaj datumoj)
Mapo de la operacio**Usona Invado de Grenado** estas invado de la Armitaj Fortoj de Usono por senpotencigi la maldekstran registaron, kiu kaptis la povon per puĉo. 

En Grenado, la tago de la invado estas famkonata kiel nacia festo - Dankotago.

Reago
-----

La 27-an de oktobro, TASS publikigis deklaron dirante, ke "Sovetunio forte kondamnas la usonan agreson kontraŭ Grenado kaj konsideras ĝin krimo kontraŭ paco kaj homaro." La 2-an de novembro, UN adoptis rezolucion nomante la eventojn en Grenado "kruda malobservo de internacia juro". En privata letero al Ronald Reagan, la Ĉefministro de Britio Margaret Thatcher kondamnis "Okcidentan enmiksiĝon en la internaj aferoj de malgranda sendependa nacio, kiom ajn malbona ĝia registaro povas ŝajni."

Eksteraj ligiloj
----------------

* Invasion of Grenada and Its Political Repercussions from the Dean Peter Krogh Foreign Affairs Digital Archives
* Operation: Urgent Fury, Grenada
* "Grenada, Operation Urgent Fury (23 October – 21 November 1983)"—Naval History & Heritage Command, U.S. Navy
* The dream of a Black utopia, podcast from The Washington Post. Includes interview with Dessima Williams, Grenada's former ambassador to the U.S.
* *Grenada* — a 1984 comic book about the invasion written by the CIA.
**Back at the Barnyard** [Reen al la Korto] estas televidserio animaciita perkomputila de Nickelodeon kiu estas *spin-off* de la filmo de 2006, Barnyard. La serio elsendiĝis de la 29-a de septembro 2007 ĝis la 18-a de septembro 2010 de Nickelodeon. La spektaklo estas produktita de Steve Oedekerk ĉe Omation Animation Studio, en asocio kun Nickelodeon Animation Studios. La ceteraj epizodoj elsendiĝis de la 12-a ĝis la 12-a de novembro 2011 per Nicktoons.

La intrigo ĝenerale ĉirkaŭiras Otis, bovino kaj ties kunuloj. Otis volas rajdi ĉevalon, sed devas respondeci kaj protekti la loĝantojn de la Barnard, nome li kaj liaj amikoj Pip la muso, Abby la bovino (kiu anstataŭis Daisy en la filmo), Pig la porko, Freddy la furo, Peck la koko, Duke la hundopaŝtisto kaj Bessy. La bovino havas multajn frenezajn aventurojn, sed samtempe helpas protekti la bienon. La scenejo estas nekonata sed ĝi estas tre implicita en la fikcia Arizona urbo Oedeville. Otis kaj liaj amikoj devas superi multajn malhelpojn kiel malebligi al sinjorino Beady pruvi, ke bestoj scias kiel paroli kaj malatentigi la kultiviston, por ke ili povu fari feston. Foje, la bestoj sin vestas kiel homoj, kiam ili estas publike, tion neniu rimarkas krom sinjorino Beady.
La **Nacia Akademio de Medicino** (angle ***National Academy of Medicine***, konata akronime **NAM**; antaŭe estis ankaŭ nomita **Institute of Medicine** (**IoM**)) estas usona neprofitcela kaj neregistara institucio kiu estis establita en 1970. La instituto disponigas nacian kaj internacian konsulton en temoj ligitaj al sano, medicino, sanopolitiko kaj biomedicino inter gvidantoj kaj politikofaristoj. La instituto ne estas financita de la Federacia Registaro de Usono kaj la plej multaj el la sciencistoj laborantaj tie estas volontuloj. La prezidanto de la instituto estas elektata unufoje ĉiujn 6 jarojn. La raportoj de la instituto estas haveblaj rete kaj senpage en la retejo de la instituto. Ĝiaj novaj membroj estas elektataj de la nunaj. La regularo de la instituto diras, ke maksimume 90 novaj membroj estas akceptitaj ĉiujare, kaj plie dek el ekster Usono. En marto 2020, la nombro da membroj en la instituto estas pli ol 2 200 sciencistoj kaj profesiuloj.

La Akademio publikigis en la oficiala retejo strategian planon nomitan 'Strategia Plano 2018 - 2023 celaj pozicioj por pli sana estonteco' .

Inter la elstaraj sciencistoj kaj kuracistoj, kiuj laboris ĉe la instituto en la pasinteco aŭ nuntempo, ni povas nomi Elizabeth Blackburn, Ben Carson, Toby Cosgrove, Maurice Hillman, David Ho, Peter Orseg, Shirley Tillman, Susan Lindquist kaj James Rothman.

Referencoj
----------

1. ↑  NAM, About the National Academy of Medicine, Strategic Plan 2018 – 2023: Goalposts for a Healthier Future.

Vidu ankaŭ
----------

* Usona Akademio de Artoj kaj Sciencoj
* Usona Nacia Akademio de Sciencoj
* Usona Filozofia Societo

Eksteraj ligiloj
----------------

* Oficiala retejo
* Listo de IOMaj raportoj
* Listo de IOMaj aktivecoj


|  |  |
| --- | --- |
| Bibliotekoj | * PeEnEo: 840266
* GND: 115697-4
* LCCN: n79129181
* VIAF: 156984772
* ISNI: 0000 0001 1958 6505
* BNF: 123048364
* NLA: 35224363
* NDL: 00671735
* BIBSYS: 90143286
* NKC: ko2007248494
* BNE: XX120423
 |
reklamaĵo el 1956 de *La Strada*
Artista portreto de Giulietta Masina kiel Gelsomina kun klaŭna vizaĝo kaj senkulpula mieno, nome rolulo kiu ŝi poste ripetos por aliaj filmoj de Fellini.
***La strada*** estas itala filmo de 1954 produktorita de Dino de Laurentiis kaj Carlo Ponti, reĝisorita de Federico Fellini kun ĉefaj geaktoroj Anthony Quinn kaj Giulietta Masina, edzino de Fellini. Estas klasika ekzemplo de la periodo novrealisma de la reĝisoro, al kiu ĝi havigis solidan internacian prestiĝon.

La filmo estas ofte listigita inter la plej bonaj filmoj iame faritaj. Vidu ekzemple ĉe *Sight & Sound*.

Historio
--------

Junulino kiu laboras por vagartisto nome Zampanò (Anthony Quinn) mortiĝas kaj patrino prenas sian filinon Gelsomina (Giulietta Masina), kaj vendas ŝin al la artisto. Spite la violenta karaktero de Zampanò, la junulino estas allogita de la vivostilo de la strato aŭ sen hejmo (*la strada*), ĉefe kiam ŝia posedanto inkludas ŝin kiel parto de la spektaklo. Kvankam ŝi havas oportunon ŝnaĝi sian vivon, Gelsomina plufidelas al Zampanò ĝislime.

Filmejoj
--------

Bagnoregio, Viterbo, Ovindoli, L'Aquila.

Notoj
-----

1. ↑  Roger Ebert, *Chicago Sun-Times*, La Strada  Digital Alirita la 6an de oktobro 2013

Eksteraj ligiloj
----------------

* Kategorio La strada en la Vikimedia Komunejo (Multrimedaj datumoj)

* Kompleta resumo de *La strada* Arkivigite je 2013-10-29 per la retarkivo Wayback Machine.
* Pri la filmo, en la retejo de la Fondazione Federico Fellini; en itala.
	+ En hispana.
* oficiala reklamaĵo; en itala.
	+ reklamaĵo; en itala.
* *La strada*  en Interreta filma datumbazo (angle)
Glacidrivado sur la rivero Elbo
**Glacidrivado** aŭ **glaciflosado** estas la drivo de glacio en fluanta akvo. Tiu fenomeno aperas en malvarmaj regionoj, aŭ vintre se estiĝas glaciplatoj sur iu rivero, aŭ printempe okaze de neĝodegelo.

Glacidrivado povas esti estas tre danĝera, se la glacio multe dikiĝas dum la vintro kaj printempe la temperaturo abrupte altiĝas. Tiam la glaciplatoj disrompiĝas (glacikreviĝo) dum ke la akvofluo samtempe intensiĝas, kaj la estiĝantaj, flosantaj plurtunaj glaciblokoj povas damaĝi ĉebordajn konstruaĵojn aŭ pontojn. La drivantaj glaciblokoj povas formi baraĵon ĉe pontoj aŭ interkruciĝante ie ajn, tiel ili povas ŝveligi la riveron kaj kaŭzi inundon. Tiajn baraĵojn oni povas disrompi per flugilaj bombardoj, simpla eksplodigo aŭ per glacirompaj ŝipoj.

Vidu ankaŭ
----------

* Driva glacio
* Glacirompilo

Eksteraj ligiloj
----------------

* Kategorio Glacidrivado en la Vikimedia Komunejo (Multrimedaj datumoj)

* (svede) SMHI:s kunskapsbank - Islossning - glacidrivado Arkivigite je 2018-05-24 per la retarkivo Wayback Machine
**Ulrich von MONTPREIS** (mortinta la 10-an de novembro 1330) estis inter 1322 kaj 1330 episkopo de Chiemsee.

Vivo
----

Originis li patreflanke el la familio de la senjoroj de Schärfenberg (slovene: *Svibno*, Občina Radeče) kiuj estis ministroj de la grafoj de Gorico. Pro ke la patrino havis praulojn kiuj ministris en Salcburgio, Ulrich preferis porti la nomon de la flanko patrina. Krome danke al ŝia doto la teritorio de Svibno pligrandiĝis.

Ulrich estis kapitulano de la katedralo de Salcburgo kaj en 1318 li estis prokuratoro okaze de la kolekto de la porpapa dekono. Post la morto de Adalbert von Fohnsdorf, episkopo je Chiemsee, la salcburga arkiepiskopo Friedrich von Leibnitz nomumis lin ties posteulo. Aŭtomate li aktivis kiel helpepiskopo en Salcburgio kaj estis krome ĝenerala vikario por la arkiepiskopo.

Post la batalo de Mühldorf (kverelegoj inter la bavaroj kaj la aŭstroj) la salcburga ĉefepiskopo komisiis Ulrich per eksterordaj taskoj rilate al la forigo de al damaĝoj. La milite profanitaj kirkoj de Anger, Höglwörth, Mauthausen, Piding kaj Aufham (komunumoj de Rupertiwinkel) devis esti digne pretigotaj por rekonsekro. Por ke ĉio iros glate oni permesis al Ulrich ordoni la kolekton de specialan imposton pagotan fare de siaj subuloj. 

Oni konas nek la lokon de morto nek la lokon de la entombigo.

Literaturo
----------

* Manfred Heim: "Ulrich von Montpreis († 1330)". Ĉe: Erwin Gatz: *Die Bischöfe des Heiligen Römischen Reiches 1198–1448*. ISBN 3-428-10303-3, p. 130–131


|  |  |
| --- | --- |
| Bibliotekoj | * PeEnEo: 841701
* GND: 140742727
* VIAF: 107736034
 |
**Global Alliance in Management Education** o CEMS (antaŭe *Community of European Management Schools and International Companies*) estas kunlaboro de gvidaj komercaj lernejoj kaj universitatoj kun multnaciaj kompanioj kaj NRO-oj. La Tutmonda Alianco CEMS inkluzivas 34 akademiajn instituciojn sur ĉiuj kontinentoj, preskaŭ 70 kompaniajn partnerojn kaj ok sociajn partnerojn (NGOoj) el la tuta mondo. CEMS administras la liveron de la CEMS MIM-grado en ĝiaj membrolernejoj, apogas la CEMS Alumni Association (CAA) kaj faciligas ĝeneralan kunlaboron inter ĝiaj membroj.

Kreita en 1988, la reto estas administrita de Jouy-en-Josas, sur la HEC Paris-kampuso.

Citaĵoj
-------

1. ↑  « Le CEMS aujourd’hui c’est 29 business schools dans le monde » : Roland Siegers, directeur général du Cems
2. ↑  The Rise And Rise Of The Masters In Management
3. ↑  Le double diplôme CEMS – Master in Management de HEC Paris

Eksteraj ligiloj
----------------



* Oficiala Retejo


|  |  |
| --- | --- |
| Bibliotekoj | * PeEnEo: 842054
* LCCN: n94040191
* VIAF: 134759547
* ISNI: 0000 0000 9196 389X
 |
La **usona prezidanta elekto de 2012** okazis la 6-an de novembro 2012. Formale tiutage nur elektiĝos la elektantoj de la "elekta kolegaro" (angle *Electoral College*), kiu la 17-an de decembro voĉdonos pri la postenoj de la prezidanto de Usono kaj la vicprezidanto de Usono. Praktike tamen kutime la rezultoj de la baloto pri la elektantoj jam ebligas antaŭkalkulon pri la posta ŝtata prezidanto kaj jam decidas la elekton. Barack Obama estas reelektita.

Samtempe okazis la balotoj pri la Kongreso de Usono, pri la gvidantoj (iom malprecize nomataj guberniestroj) en dek unu kaj pri la parlamentoj en multaj usonaj ŝtatoj.

Ŝanĝoj pri la "elekta kolegaro"
-------------------------------

Pro la usona censo de aprilo 2010 ŝanĝiĝis la nombro de elektantoj po usona ŝtato en la elekta kolegaro. Dek ŝtatoj, kiuj precipe situas en la nordoriento de Usono, perdis sume dek du elektantojn, dum ok ŝtatoj en la sudo kaj okcidento gajnis tiujn dek du postenojn de elektantoj.

Ok ŝtatoj, kiuj en 2008 voĉdonis plimulte por Barack Obama, perdas sume dek unu elektantojn, dum tri ŝtatoj en 2008 favoraj al li gajnas sume kvar elektantoj.

El la ŝtatoj, kiuj en 2008 voĉdonis plimulte por John McCain, kvin ŝtatoj gajnas sume ok elektantojn, dum du ŝtatoj perdas po elektanton. Tio rezultigas, ke la «Obama-ŝtatoj» transdonas sume ses elektantajn postenojn al la «McCain-ŝtatoj».

Kandidatoj
----------

El la du plej grandaj usonaj partioj, la jenaj personoj publike deklaris sian kandidatiĝon:

### Demokrata Partio

* **Barack Obama**
* **Randall Terry**
* **Darcy Richardson**
* **Vermin Supreme**

### Respublikana Partio

* **Newt Gingrich**
* **Jon Huntsman**
* **Ron Paul**
* **Rick Perry**
* **Buddy Roemer**
* **Mitt Romney**
* **Rick Santorum**

Aldoniĝas pliaj kandidatoj de pli malgrandaj partioj kaj sen partia aparteno.
La ruĝa rubando simbolas identigon kun la batalo kontraŭ la aidosa epidemio
dekstra
**Monda Tago de Aidoso** estas internacia tago markita por la 1-a de decembro ĉiujare kaj estas dediĉita al konsciigo de la mondo pri la aidosa epidemio kaŭzita de la disvastiĝo de la aidosa viruso. Oni taksas, ke 39,5 milionoj da homoj tutmonde estas HIV pozitivaj, kaj 26 milionoj da homoj tutmonde viktimiĝis ĝis nun de aidoso, igante ĉi tiun malsanon unu el la plej damaĝaj epidemioj en la homa historio. Kvankam la kuracado de la malsano nun estas donita al pli da pacientoj en la mondo kaj en pli da regionoj de la mondo, oni taksas, ke nur en 2005 ĉirkaŭ 3,1 milionoj da homoj mortis pro la malsano (taksoj varias de 2,8 ĝis 3,6 milionoj), el kiuj pli ol duonmiliono da infanoj.

La ideo de Monda Tago de Aidoso naskiĝis en 1988, ĉe la tutmonda pintkunveno de ministroj pri sano por promocii programojn pri prevento de aidoso. Ekde tiam, la Aidosa Tago estas markita de registaroj, internaciaj organizaĵoj kaj bonfaradoj en multaj landoj.

Ekde 1988 ĝis 2004 la tago estis organizita fare de la organizo UNAIDS (Komuna Programo de Unuiĝintaj Nacioj pri HIV kaj Aidoso), kiu estis aliĝinta al Unuiĝintaj Nacioj kaj kiu, post interkonsiliĝo kun aliaj organizaĵoj, elektas temon ĉiujare por marki la Mondan Tagon de Aidoso. En 2005, UNAIDS transigis respondecon pri Monda Aidoso-Tago al la Monda Aidosa Kampanjo (WAC), sendependa organizo. La temo elektita por marki la Mondan Tagon de Aidoso de 2005 ĝis 2010 estas: "Ĉesu Aidoson: Konservu la promeson". Tiu ĉi afero estas ne nur menciita en la Monda Tago de Aidoso sed en organiza laboro tutjare.

Dum la Monda Tago de Aidoso, la organizo instigas la publikon al kvar agadoj:

* Portante ruĝan rubandon
* Parolu kun aliaj pri aidoso
* Engaĝiĝo al sociaj agadoj pri la temo de aidoso
* Kontribuoj al la medicina kaj socia batalo kontraŭ la malsano

Vidu ankaŭ
----------

* La memorkovrila projekto
* Aidosa orfo
* Aidoso-retaksado

Eksteraj ligiloj
----------------

 **Monda Tago de Aidoso** en Vikimedia Komunejo

|  |  |
| --- | --- |
| Bibliotekoj | * PeEnEo: 748644
 |
ICBM Misil Minuteman III dum lanĉo.
**Interkontinenta balistika misilo** aŭ ***ICBM*** (laŭ ties anglalingvaj inicialoj de *intercontinental ballistic missile*) estas misilo de longa atingo, nome de pli ol 5500 kilometroj, kiu uzas balistikan trairadon kio implicas gravan ascendon kaj descendon, inklude suborbitajn kaj parte orbitajn itinerojn, kio disvolviĝis laŭlonge de la spaca konkurenco. ICBM diferenciĝas el aliaj balistikaj misiloj kiaj la *IRBM* (*Intermediate Range Ballistic Missile*, «balistika misilo de meza atingopovo») aŭ de la *SRBM* (*Short Range Ballistic Missile*, «balistika misilo de mallonga atingopovo») ĉefe pro la atingopovo. La maksimuma atingopovo de *ICBM* estas limigita de la paktoj de armokontrolado kiu malpermesas orbitajn aŭ parte orbitajn flugojn.

Aktuale, nur tri landoj havas sistemojn de interkontinentaj balistikaj misiloj: nome Usono, Rusio kaj Ĉinio. Francio disponas de IRBM de tre longa atingopovo kaj estas finigante la disvolvigon de ICBM de submara lanĉo. Barato siaflanke ankaŭ troviĝas inter la ŝtatoj kiuj disponas el finaj statoj de disvolvigo de propra ICBM. Laŭ la misilaj pruvoj faritaj ĝis nun, oni supozas ke ankaŭ Nord-Koreio havas programon de disvolvigo kaj esplorado de tiuj armoj relative antaŭenira, kaj oni spekulativs ke ĝi povus realigi tuj trejnadon per prototipo de longa atingopovo kaj atomenhava kapablo. Ĝenerale, ĉiu ajn lando kapabla meti aparaton en la spaco povus disvolvigi ICBM post mallonga tempoperiodo.

Referencoj
----------

1. ↑  Wragg, David W..  (1973) *A Dictionary of Aviation*. Osprey. ISBN 9780850451634.
2. ↑   «Intercontinental Ballistic Missiles». Special Weapons Primer. Federation of American Scientists.  Konsultita la 22an de Aprilo 2017.
**Kora misritmo**, konata ankaŭ kiel **kora disritmo** aŭ **malregula korbatado**, estas grupo de sankondiĉoj en kiuj la korbatado estas malregula, ĉu tro rapida ĉu tro malrapida. Korbatado kiu estas tro rapida - ĉirkaŭ 100 frapoj por minuto ĉe plenkreskuloj - estas nomata takikardio kaj korbatado kiu estas tro malrapida - ĉirkaŭ 60 frapoj por minuto - estas nomata - below 60 beats per minute - is called bradikardio. Multaj misritmoj ne havas simptomojn. Kiam estas simptomoj tiuj povas esti palpitado aŭ sentado de paŭzo inter korfrapoj. Pli danĝeraj estas svenado, sinkopoj, dispneo, aŭ brusto-doloro. Dum plej ofte misritmoj ne estas danĝeraj, kelkaj povas antaŭpretigi personon al komplikaĵoj kiaj Apopleksio aŭ al kora malsukceso. Aliaj povas rezulti en korhalto.

Vidu ankaŭ
----------

* Porminuta korbatado

Notoj
-----

1. 1 2   What Is an Arrhythmia? (1a de Julio, 2011). Alirita 7a de Marto 2015.
2. ↑   What Are the Signs and Symptoms of an Arrhythmia? (1a de Julio, 2011). Alirita 7a de Marto 2015.
3. 1 2   Types of Arrhythmia (1a de Julio, 2011). Alirita 7a de Marto 2015.

  

|  |  |
| --- | --- |
|   | Bonvolu atenti la konsilon rilate al artikoloj pri medicinaj temoj! |

Eksteraj ligiloj
----------------

* Kategorio Kora misritmo en la Vikimedia Komunejo (Multrimedaj datumoj)

* Artikolo pri *Cardiac arrhythmia* en Scholarpedia
**Um-Kasr,** aŭ *Umm-Kasr,* laŭ araba lingvo *أم قصر‎‎* estas havenurbo kaj limpasejo en Gubernio Basra en sudorienta Irako. Estas multe da nomvariantoj: Umm Qasr, Um-qasir, Um-qasser.

Mapo de la Ŝatt al-Arab

Bazaj informoj
--------------

* Areo:  km²
* Supermara alteco: 9 m
* Loĝantaro: 122,154
* Horzono: UTC+3
* Telefonkodo:
* Poŝtkodoj: 61011
* 30° 02′ 03″ N 47° 55′ 46″ O﻿ / ﻿30.03417 °N, 47.92944 °O﻿ / 30.03417; 47.92944 (mapo)Koordinatoj: 30° 02′ 03″ N 47° 55′ 46″ O﻿ / ﻿30.03417 °N, 47.92944 °O﻿ / 30.03417; 47.92944 (mapo)

Geografio
---------

Umm-Kasr etendiĝas sur ebenaĵo laŭ limo de Kuvajto, laŭ komunaj deltoj de Eŭfrato kaj Tigriso (Ŝatt al-Arab) (kun akva kontakto kun Persa Golfo) en la sudorienta landparto. Zubajr troviĝas 45, Basra 52, Nasirija 196, Amara (urbo) 214, Samava 290, Kut (Irako) 339, Divanija 359, Naĝaf 408, Hilla 429, **Bagdado** 497, Faluĝa 539, Ramadi 578, Sulejmanijo 657, Kirkuk 689, Mosulo 831, Dahuk 887 kilometrojn.

Haveno de Umm-Kasr

Historio
--------

Umm-Kasr estis origine malgranda fiŝkaptada vilaĝo. Dum la 2-a mondmilito haveno estis establita por la aliancanoj. Ĝi falis reen en obskurecon post la milito, sed la registaro serĉis establi havenon denove en la 1950-aj jaroj. Post la revolucio en 1958 mararmea bazo estis establita en Umm-Kasr, sed mem la haveno estis fondita en 1961 (inaŭgurita en 1967 helpe de Okcidenta Germanio, Svedio kaj Libano. Dum la Iraka-irana milito (1980-1988) ĝia graveco pliiĝis, kiel sola profundakva (ankaŭ mara) haveno de Irako. La haveno neniam falis dum la milito. Dum la Unua golfa milito la haveno estis signifa temo en la teritoria disputo kun Kuvajto. Dum la milita la haveno ricevis bombotrafojn. Post la milito kontrolo de la fjordo estis transdonita al Kuvajto. La iraka registaro malaprobis la limŝanĝojn kaj daŭre postulis kuvajtan teritorion proksime de la haveno. Dum la 2-a Golfa Milito unuaj gravaj armeaj operacioj okazis en la invado de Irako (2003).

Trafiko
-------

Umm-Kasr estas ligita fervoje al Zubajr kaj Basra. La urbego havas civilan flughavenon, kies kodo estas ORUQ. Ponto trans la akvovojo interligis la havenon kun Kuvajto antaŭ la milito en 1991.

Klimato
-------

Jare pluvas en Umm-Kasr inter 100-200 mm. Inter junio-septembro ne pluvas. La averaĝa temperaturo estas 24 °C. Inter junio-aŭgusto foje oni mezuras 50 °C, inter decembro-februaro malofte iomete frostas.

Fontoj
------

* WikiTrans
* mapo, distancoj Arkivigite je 2017-08-05 per la retarkivo Wayback Machine
movflugila provo el 1902 **Ornitoptero** (el malnov-greka *ὄρνιθος πτερόν*, ~birda flugilo) estas movflugila aviadilo, ĉe kiu la levforto kaj ŝovforto estiĝas per movo de porta surfaco. Ornitoptero havas gravecon nur en la eksperiment- kaj modelflugado. Ĉe komenco de la homa aviado, oni provis per tiuj aparatoj – imitante la birdan flugon - konkeri la aeron. La realigo de teknika meĥanismo de la birda flugado ne sukcesis.

Leonardo da Vinci esploris jam antaŭ ĉ. 500 jaroj flugmetodojn de la birdoj kaj desegnis la unuan ornitopteron. 

La funkcia metodo de la ornitoptero estas la ligita frap- kaj turnmovo. Levforto kaj ŝovforto de ornitoptero estiĝas per supren-subenfrapo de la flugiloj. Ĉe subenfrapo, la antaŭa parto de la flugilo montras iom suben, ĉe suprenfrapo supren.

Ornitoptero en populara kulturo
-------------------------------

Ornitoptero aperas en la sciencfikcia romano Dune de Frank Herbert.

Eksteraj ligiloj
----------------

* Kategorio Ornitoptero en la Vikimedia Komunejo (Multrimedaj datumoj)

* ĉe Universitato de Toronto
* Rund um das Thema "bewegte Tragflächen"
* Modelkonstruo de ornitoptero
* angle
* videoj
**Comcast Corporation** (angle ***Comcast Corporation***, antaŭe **Comcast Holdings**) estas la plej granda kabla kaj telekomunika korporacio en la mondo laŭ enspezo. Comcast estas la plej granda kompanio pri kablo kaj interretaj servoj en Usono, kaj la tria inter la telefonkompanioj. La korporacio estas, interalie, la posedanto de la televidkanalo NBC, de Universal Studios kaj de la animacio-studioj de DreamWorks.

Comcast servas privatajn kaj komercajn klientojn en 40 ŝtatoj de Usono same kiel la Distrikto de Columbia. La oficejoj de la firmao situas en Filadelfio, Pensilvanio.

La merkata valoro de la kompanio estas taksita je ĉirkaŭ 210 miliardoj da dolaroj (februaro 2022).

Historio
--------

La 28-an de April 2016, iĝis konata ke la kablokompanio Comcast, gvidita fare de Universal Films, aĉetas la DreamWorks animacio-studiojn por 3.8 miliardoj USD. 

La kompanio suferas de negativa bildigo. La klientservo de la firmao ofte estas kritikata. Ankaŭ, la firmao malobservis la principon de reto neŭtraleco, kaj estas en konflikto de intereso kiel enhavproduktanto kiu ankaŭ estas Interreta provizanto [*mankas fonto*].

La 22-an de septembro 2018, Comcast aĉetis la amaskomunikilan reton "Sky" por 39 miliardoj USD. Kelkajn tagojn poste 20-a Century Fox vendis la ceteron de ĝiaj posedaĵoj en Sky al Comcast por 15 miliardoj USD.

Referencoj
----------

1. ↑   Comcast plunges again into cell phone service. Can it overcome past failures?. Alirita 6 April 2017.

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 834722
* LCCN: nr94002566
* VIAF: 157327920
* ISNI: 0000 0001 0505 062X
 |
Uncle Sam *laŭ J.M.Flagg*
***Uncle Sam*** [ankl s*a*m] ("Onklo Saĉjo") estas karikaturo de 19-a jarcento desegnita kiel personigo de Usono. La ĝusta origino estas debatata, sed plimulto kredas, ke la nomo estas ludo pri *U.S.* (*United States*, angla nomo de Usono).

Antaŭaj personigo de Usono kiel *Brother Jonathan* estis anstataŭitaj de *Uncle Sam* ĉirkaŭ Usona Enlanda Milito. La ina persono *Columbia* apenaŭ aperas post la 1920-aj jaroj. La Statuo de Libereco estas alia usona simbolo proksimume tiom fama kiel *Uncle Sam*.

Oni ankaŭ uzas *Uncle Sam* por la usona ŝtato.

*Uncle Sam* ordinare aperas kiel alta maljuna homo kun cilindra ĉapelo kun blankaj steloj sur bluo kaj ruĝaj kaj blankaj strekoj, en ruĝa, blanka kaj blua frako kaj streka pantalono, laŭ kanona desegno de karikaturisto *Thomas Nast*.

La figuro aperas en politikaj karikaturoj por reprezenti Usonon kaŭ ties registaron. Ĉe usonaj desegnistoj, ĝi ĝenerale estas respektata. Alilande, ĝi povas aperi fia, personigo de usona imperiismo kaj orgojlo.

Dum la Unua mondmilito, *James Montgomery Flagg* kreis en 1917 faman varbafiŝon temante *Uncle Sam* montrofingrante la spektanton super teksto *"I want YOU!"* ("Mi volas VIN [por la usona armeo]!"). La vizaĝo estas bazita laŭ tiu de Flagg mem. Flagg estis inspirita de brita varbafiŝo kun *Horatio Kitchener* en simila pozo. La afiŝo de Flagg estis reuzita por Dua mondmilito kaj diversaj parodioj aperis.

Vidu ankaŭ
----------

* Uncle Sam en la Vikimedia Komunejo (Multrimedaj datumoj)
* Kategorio Uncle Sam en la Vikimedia Komunejo (Multrimedaj datumoj)

* *Marianne*
* *The Man from U.N.C.L.E.*
**Ustj-Labinsk** (ruse *Усть-Лабинск*) estas urbo en Krasnodara regiono en Rusio.

Kodo de OKATO de la urbo (en jaro 2005) estas 03257501.

La urbo estis fondita en jaro 1778 kiel fortikaĵo.

Ĝi havas statuson de urbo ekde jaro 1958.

La interurba telefona kodo estas 86135, la enurbaj telefonnumeroj estas kvinciferaj (en jaro 2005).

La loka tempo estas la sama kiel moskva tempo (en jaro 2005).

La urbo antaŭe estis nomita kiel:

* Aleksandrovskaja (Александровская)
* Ustj-Labinskaja (Усть-Лабинская)

La urbo estas sur dekstra bordo de rivero Kubanj (Кубань), ĉe enenfluo en ĝin de rivero Laba (Лаба).

En la urbo estas fervoja stacio.

En 1959 la urbo havis 30,2 mil loĝantojn, en 2002 is 43,8 mil loĝantoj.

* Kategorio Ustj-Labinsk en la Vikimedia Komunejo (Multrimedaj datumoj)

Flago de Krasnodara regiono
Urboj de Krasnodara regiono

**Ĉefurbo**: Krasnodar

Abinsk |
Anapa |
Apŝeronsk |
Armavir |
Beloreĉensk |
Gelendĵik |
Gorjaĉij Kluĉ |
Gulkeviĉi |
Ĥadiĵensk |
Jejsk |
Korenovsk |
Krimsk |
Kropotkin |
Kurganinsk |
Labinsk |
Novokubansk 
Novorossijsk |
Primorsko-Aĥtarsk |
Slavjansk-na-Kubani |
Soĉi |
Temrjuk |
Timaŝjovsk |
Tiĥoreck |
Tuapse |
Ustj-Labinsk
**TF1** estas privata franca televidkanalo, unu el la plej malnovaj televidstacioj en la mondo. La kanalo, kiu gajnis aktuale en 2014 spektadparton de 22.9%, estas la plej spektita en Francio, la plej spektita televidkanalo en Eŭropo, kaj unu el la plej sukcesaj kaj popularaj naciaj kanaloj en la mondo. La kanalo apartenas al la grupo TF1, kiu posedas 49% de la eŭropa sportkanalo Eurosport. La grupo fondis la France 24 novaĵstacion en 2006 (kune kun la publika dissendanto France Télévisions), ĝis ĝi retiriĝis de la projekto du jarojn poste. La kanalo posedas la elsendajn rajtojn por gravaj sportaj eventoj kaj serioj kiel House, La Voĉo, Master Chef, Grey's Anatomy, Boss in Disguise, Super Nanny, Maya the Bee, Discovering with Dora kaj pli. Ĝi ankaŭ plene posedas la LCI-novaĵkanalon.

Kuriozaĵoj
----------

Patrick Le Lay, estro de la franca televida programo **TF1**, pridemandita en la libro *Les dirigeants face au changement* (*La geestroj fronte al la ŝanĝo*), liveras sian koncepton pri televido kaj konsideras, ke la tasko de TF1 estas helpi Kokakolaon vendi sian produkton:

*"Oni povas multmaniere paroli pri la televido. Sed en negoca perspektivo, ni estu realismaj: la funda tasko de TF1 estas helpi Kokakolaon, ekzemple, vendi sian produkton.*
*Por ke la reklama mesaĝo estu kaptita, necesas ke la cerbo de la televidanto estu libera. Niaj elsendoj celas ĝin liberigi, tio estas lin distri, ĝin malstreĉigi por prepari ĝin inter du mesaĝoj. Al Kokakolao ni vendas pecojn de disponebla homcerba tempo.* 
*Nenio estas pli malfacila", li daŭrigas, "ol atingi tiun disponeblecon. Tie troviĝas la konstanta ŝanĝo. Konstante necesas serĉi la sukcesajn programerojn, sekvi la modojn, veli laŭ la tendencoj."*

Vidu ankaŭ
----------

* Televido en Francio
* France Télévisions
* France 24

Ekstera liglilo
---------------

* Retaro

* Kategorio TF1 en la Vikimedia Komunejo (Multrimedaj datumoj)
* TF1 en Vikinovaĵoj (Liberaj novaĵoj)
**Monda Tago de Intelekta Propraĵo** (en aliaj oficialaj lingvoj de UN: angle *World Intellectual Property Day*, arabe اليوم العالمي للملكية الفكرية, ‎hispane *Día Mundial de la Propiedad Intelectual*, ĉine 世界知识产权日, france *Journée Mondiale de la Propriété Intellectuelle*, ruse *Международный день интеллектуальной собственности*) estas festata ĉiujare la 26-an de aprilo ekde 2001.

Historio
--------

En septembro de 2000 jaro, la Ĝenerala Asembleo de la Monda Organizaĵo de Intelekta Propraĵo establis la Mondan Tagon de Intelekta Propraĵo.

La Mondan Tagon de Intelekta Propraĵo estas festata ekde 2001. La dato de tiu ĉi internacia tago ne estis hazarde elektita. Ĝuste en tiu ĉi tago, la 26-an de aprilo 1970, ekvalidis la Internacia Konvencio, laŭ kiu estis establita la Monda Organizaĵo de Intelekta Propraĵo (MOIP), la specialigita oficejo de Unuiĝintaj Nacioj pri kreado kaj intelekta propraĵo (IP), kies agado ĉefe celas vastigi kaj disvolvi ekvilibran kaj alireblan internacian sistemon de intelekta propraĵo tra la mondo.

Ĉiujare, la Monda Tago de Intelekta Propraĵo estas dediĉita al iu temo. Dum la festotago oni organizas temajn aranĝojn, renkontiĝojn de kolegoj, kampanjojn, kiuj starigas al si la celon: atentigi la mondan komunumon pri la problemoj, kiujn la Monda Organizaĵo de Intelekta Propraĵo alfrontas en la solvado de siaj taskoj, atingi komprenon de la ĝenerala loĝantaro pri tio, kio estas IP, por montri kiel la sistemo de protektado de intelekta propraĵo kontribuas al la disvolviĝo de multaj areoj de progreso: de arto ĝis novigaj teknologioj. MOIP preparas afiŝojn, metas reklamojn en televido, informojn en aliaj amaskomunikiloj, provante kiel eble plej popularigi ĉi tiun daton kaj la celojn de la Internacia Tago de Intelekta Propraĵo».

Ekde la 1-a de oktobro 2020, la Ĝenerala Direktoro de MOIP estas civitano de Singapuro, S-ro Daren Tang. La Ĝenerala Direktoro de la Monda Organizaĵo de Intelekta Propraĵo distribuas festan mesaĝon adresitan al siaj regionaj reprezentantoj, tempigita por koincidi kun la Monda Tago de Intelekta Propraĵo.

Vidu ankaŭ
----------

* Monda Tago de la Libro
* Intelekta propraĵo
* Aŭtorrajto kaj kopirajtaj monopoloj

Eksteraj ligiloj
----------------

* Kategorio Monda Tago de Intelekta Propraĵo en la Vikimedia Komunejo (Multrimedaj datumoj)

* World Intellectual Property Day – April 26, 2023
**Nacia Universitato de Uzbekio** (NUUz) (uzbeke *Mirzo Ulugʻbek nomidagi Oʻzbekiston Milliy Universiteti, OʻzMU*) estas publika universitato en Taŝkento. NUUz estas la plej malnova kaj plej granda universitato en Uzbekio .

Nacia Universitato de Uzbekio estas nomita post Mirzo Ulugbek. NUUz profesoroj kaj instruanta personaran laboras kun modernaj materialoj kaj scienco kaj havas interrilatojn kun distingindaj sciencaj lernejoj de la mondo.

Historio
--------

La universitato estis fondita en 1918 kiel la Turkestana Popola Universitato, kun 1,200 studentoj, kaj en 1920 ĝi estis reorganizita kiel la Turkestana Ŝtata Universitato ĝis en julio 1923 ĝi estis renomita la Ĉefa Ŝtata Universitato de Mezazio, nomo kiun ĝi retenis ĝis la fino de la 1950. En 1960 la nomo denove estis ŝanĝita al Taŝkenta Ŝtata Universitato (TashSU). Kun la sendependeco de Uzbekio ĝi iĝis la Nacia Universitato de Uzbekio (NUUz). Nuntempe la universitato gvidas la sciencan esploradon de la lando kaj preparas profesorojn kaj esploristojn por aliaj universitatoj kaj institucioj.

Organizo
--------

La universitato havas 13 fakojn (Matematiko, Fiziko, Kemio, Biologio, Filozofio, Sociologio, Filologio, Ĵurnalismo, ktp.)

Referencoj
----------

1. ↑   QS World University Rankings-Emerging Europe & Central Asia. Alirita 15 January 2023.

Eksteraj ligiloj
----------------

* Kategorio Uzbeka Nacia Universitato en la Vikimedia Komunejo (Multrimedaj datumoj)

* Mirzo Ulugbek kaj scienco


|  |  |
| --- | --- |
| Bibliotekoj | * PeEnEo: 831844
* LCCN: n80150310
* VIAF: 129948625
* ISNI: 0000 0001 0941 3766
* SUDOC: 02778035X
* BNF: 14573378h
 |
La **turbelarioj** akvoturnuloj, vorticvermoj *(Turbellaria)* estas klaso el divizio platvermoj *(Platyhelminthes)*.

Ĝenerala priskribo
------------------

La turbelarioj vivas en la tuta mondo, ilia nomformo akvoturnuloj venas el tio, ke la cilia epitelio de la ventra flanko efikigas vorticon, akvoturniĝon. La bestoj estas karnomanĝantoj, nur la plej etaj (maks. 3-milimetraj) specioj estas mikrofagaj, kiuj nutras sin per flagelaj algoj kaj silikaj algoj. La grando de la kaptota predo konformas al elformiĝo de la faringo.

Kelkaj sciencistoj klasifikas la ordojn Acoela kaj Nemertodermata al divizio Acoelomorpha.

Korpokonstruo, vivmaniero
-------------------------

Ĝia spirado estas difuza, tio estas, ili kapablas akcepti oksigenon tra la tuta korposurfaco. La protoreno sekrecias la superfluan akvon kaj aliajn sekreciaĵojn estiĝintaj dum la ĉela metabolismo. La korpon de la besto traplektas tubeta sistemo, kiu transportas la malkomponaĵojn al la korposurfaco, el la flamĉeloj. La nervosistemo estas centra ganglia nervosistemo, kiun tenas sur la kapa parto unu paro da ganglio. La nervajn faskojn estigas la aksonoj. La akvoturnuloj estas ambaŭseksaj, di iu induviduo entenas samtempe spermatozoojn kaj ovoĉelojn.
Sur la kapa parto troviĝas la muskola faringo, la du okulmakuloj (pigmentaj ĉeloj, kiuj sensas la lumfortecon), pli sube la meza intesto, kie sizuas ankaŭ la buŝa aparturo.

Ordoj
-----

* *Acoela*
* *Catenulida*
* *Haplopharyngida*
* *Lecithoepitheliata*
* *Macrostomida*
* *Nemertodermata*
* *Polycladida*
* *Prolecithophora*
* *Rhabdocoela*
* *Seriata*
* *Temnocephalida*
**Uña de Quintana** [Unja dekinTAna] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko Benavente y Los Valles, en la nordo de la provinco, sude de la Provinco Leono.

Preĝejo.
Ĝia municipa teritorio estas formata de unusola loĝloko, okupas totalan areon de 29,78 km² kaj laŭ la demografia informo de la municipa censo fare de la INE en 2021, ĝi havis 135 loĝantojn. Ĝi perdis ĉirkaŭ 600 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 97 km de Zamoro, provinca ĉefurbo, kaj 45 km de Benavente. Ĝi limas kun Cubo de Benavente norde, Congosta kaj Ayoó de Vidriales nordoriente, San Pedro de Ceque sude, kaj Molezuelas de la Carballeda okcidente.

Estas atestaĵoj de prahistoria loĝado; en Mezepoko okazis reloĝado. Ĝi apartenis al la Regno Leono kaj poste al la Graflando de Benavente.

Tradiciaj enspezofontoj estas agrikulturo kaj brutobredado. Lastatempe kultura kaj rura turismo plie ekgravis.

Vidu ankaŭ
----------

* Municipoj de Provinco Zamoro

Notoj
-----


|  |  |
| --- | --- |
| Bibliotekoj | * PeEnEo: 755721
 |
**Uĵur** (ruse *Ужур*) estas urbo en Krasnojarska regiono en Rusio.

Kodo de OKATO de la urbo (en jaro 2005) estas 04256501.

La urbo estis fondita en jaro 1760.

Ĝi havas statuson de urbo ekde jaro 1953.

La interurba telefona kodo estas 39156, la enurbaj telefonnumeroj estas kvinciferaj (en jaro 2005).

Diferenco de la loka kaj moskva tempoj estas 4 horoj (en jaro 2005).

Geografiaj koordinatoj de la urbo estas 55° 19′ N 89° 49′ O﻿ / ﻿55.317 °N, 89.817 °O﻿ / 55.317; 89.817 (mapo)Koordinatoj: 55° 19′ N 89° 49′ O﻿ / ﻿55.317 °N, 89.817 °O﻿ / 55.317; 89.817 (mapo).

La urbo estas ĉe riveroj Uĵurka (Ужурка) kaj Ĉernavka (Чернавка).

En la urbo estas fervoja stacio.

En jaro 1959 la urbo havis 23,5 mil loĝantojn.

En jaro 2002 la urbo havis 17,3 mil loĝantojn.

Flago de Krasnojarska regiono
Urboj de Krasnojarska regiono

**Ĉefurbo**: Krasnojarsk

Aĉinsk |
Artjomovsk |
Bogotol |
Borodino |
Divnogorsk |
Dudinka |
Jenisejsk |
Ĵeleznogorsk |
Igarka |
Ilanskij |
Kansk |
Kodinsk |
Krasnojarsk |
Lesosibirsk |
Minusinsk |
Nazarovo 
Norilsk |
Sosnovoborsk |
Ŝaripovo |
Ujar |
Uĵur |
Zaozjornij |
Zelenogorsk